|  |  |
| --- | --- |
| **Názov a adresa školy** | Súkromná stredná odborná škola Gos-Sk, Ul. F.Urbánka 19, 918 10 Trnava  |
| **Názov školského vzdelávacieho programu** | Gastronómia – obchod – služby  |
| **Kód a názov ŠVP** | 64 Ekonomika a organizácia, obchod a služby |
| **Kód a názov študijného odboru** | 6444 2 čašník, servírka |
| **Stupeň vzdelania** | stredné odborné vzdelanie – ISCED 3C |
| **Dĺžka štúdia** | 3 roky |
| **Forma štúdia**  | denná |

**3 VLASTNÉ ZAMERANIE ŠKOLY**

Trnava je sídlom štátnych a samosprávnych orgánov kraja ale aj ekonomickým a kultúrnym centrom. Ekonomický význam Trnavy a okolia sa zvýšil najmä výstavbou automobilového závodu Peugeot – Citroen a prebiehajúcou výstavbou závodu Samsung pri Voderadoch. Historický a kultúrny význam Trnavy ako slobodného kráľovského mesta, sídla Trnavskej univerzity a výskyt veľkého množstva kultúrnych pamiatok, najmä kostolov, predurčuje Trnavu ako významnú destináciu cestovného ruchu. Ekonomický rozvoj dáva predpoklady na rozvoj terciálnej sféry – gastronómie, obchodu a služieb. Naša škola, ktorá týmto svojím školským vzdelávacím programov pripravuje kvalifikovaných odborníkov v daných oblastiach má dlhoročnú tradíciu a preto má svoje opodstatnenie.

Na základe analýzy potrieb a požiadaviek trhu práce a analýzy práce školy sme identifikovali všetky pozitíva a negatíva školy, ktoré nám signalizovali, čo všetko máme zmeniť, čo ponechať tak, aby náš výchovno-vzdelávací proces mal stále vyššiu a vyššiu kvalitatívnu úroveň, identifikovali sme množstvo zamestnaneckých príležitosti pre našich absolventov v rôznych gastronomických, obchodných a prevádzkových zariadeniach. Môžu sa uplatniť v pracovných pozíciách ako kuchár, hlavný kuchár, prevádzkar, vedúci závodu spoločného stravovania / učebný odbor kuchár /, účtujúci čašník, servírka, hlavný čašník, barman, prevádzkar, vedúci závodu spoločného stravovania / učebný odbor čašník /, súkromný podnikateľ v oblasti cestovného ruchu a spoločného stravovania / učebný odbor kuchár, študijný odbor čašník /. Absolventi učebných odborov kaderník sa uplatnia v kaderníckych salónoch, alebo ako súkromný podnikateľ v odbore služieb. Ochota zamestnávateľov ich zamestnať po ukončení vzdelávacieho programu je viac než ústretová.

* **Silnými stránkami** školy na skvalitnenie a rozvoj výchovno-vzdelávacieho procesu sú:
	+ záujem uchádzačov o štúdium (predpoklad naplnenia prvých ročníkov),
	+ imidž školy, ktorý sa prejavuje veľkým záujmom o zabezpečovanie rôznych akcií poskytovaním gastronomických služieb v rámci odborného výcviku,
	+ poloha školy ( v blízkosti železničnej a autobusovej stanice ),
	+ kvalita a skúsenosť pedagogických zamestnancov,
	+ dobré vybavenie štandardných a odborných učební, kabinetov,
	+ zabezpečenie odborného výcviku v zmluvných gastronomických a obchodných zariadeniach v Trnave a okolí, dobrá spolupráca s podnikateľskou verejnosťou ,
	+ záujem podnikateľských subjektov o absolventov,
	+ nízke % nezamestnanosti našich absolventov.
* **Slabou stránkou** školy je:
	+ nedostatok finančných prostriedkov na rekonštrukciu telocvične,
	+ nedostatok učební vybavených multimediálnou technikou s PC, s audiovizuálnou technikou a dataprojektormi,
	+ nedostatok kvalifikovaných pedagogických zamestnancov vyučujúcich cudzie jazyky,
	+ slabá ponuka voľnočasových aktivít žiakov / krúžková činnosť /
* **Príležitostí školy** signalizujú
	+ bezproblémové uplatnenie absolventov školy v gastronomických a obchodných zariadeniach v Trnave alebo v okolí,
	+ dobré uplatnenie našich absolventov v zahraničí / EÚ, Karibik / ,
	+ možnosti rekvalifikačných kurzov podľa potrieb úradu práce v Trnave (jazykové, kuchár-čašník, IKT a pod.),
	+ dobrá a funkčná spolupráca s podnikateľskou verejnosťou – žiaci priamo vykonávajú odborný výcvik v skupinovej forme v obchodných a gastronomických zariadeniach,
	+ zosúladenie odbornosti žiakov s požiadavkami trhu práce na základe analýz podnikateľských subjektov.
* **Prekážky v rozvoji** školy sú
	+ nedostatok finančných prostriedkov na obnovu a prevádzku školy,
	+ nízka vedomostná úroveň prichádzajúcich žiakov zo základných škôl,
	+ nízka priemerná mzda v oblasti gastronómie a obchodu,
	+ slabá spolupráca s rodičmi.

**3.1 Charakteristika školy**

Naša škola je umiestnená v peknom rozsiahlom areáli, ktorý sa skladá z prízemných budov a z jednoposchodovej administratívnej budovy. Presun žiakov medzi jednotlivými časťami školy sa uskutočňuje po vonkajšom prostredí, preto sa žiaci neprezúvajú. V škole je k dispozícii 20 klasických učební, ktoré sú vybavené plastovými bezprašnými tabuľami / nepíše sa kriedou/ . Výuka prebieha aj v  špeciálnej jazykovej učebni , v učebni výpočtovej techniky a v učebni strojopisu. V škole sú tiež 2 odborné učebne pre kuchárov a čašníkov / varenie, stolovanie – jedna slúži pre odborný výcvik, druhá pre teoretické vyučovanie / . Škola nemá vlastnú školskú kuchyňu, jedáleň, ani spoločenskú miestnosť. Stravovanie žiakov je zabezpečené prostredníctvom školského bufetu. V súčasnosti sa pracuje na rekonštrukcii a rozšírení priestorov odborných učební odborného výcviku s cieľom poskytnúť v blízkej budúcnosti žiakom možnosť konzumácie teplých jedál. Pre zamestnancov je strava zabezpečená formou dodávateľa. Na odbornom výcviku v odborom kuchár a čašník je stravovanie zabezpečené na jednotlivých prevádzkach.

V areáli sa nachádza menšia telocvičňa slúžiaca väčšinou na gymnastické cvičenia a posilovanie a dve asfaltové ihriská vhodné pre všetky typy loptových hier. V jednoposchodovej administratívnej budove je umiestnená veľká zborovňa s prístupom na internet, kancelárie pre manažment a hospodársky úsek. Výchovný poradca a poradca pre integráciu žiakov majú k dispozícií kabinet, kde sa stretávajú so žiakmi, rodičmi a sociálnymi zamestnancami. K vybaveniu školy patria ešte kabinety , skladové priestory, dielňa pre potreby údržby a opráv na škole a vrátnica. Súčasťou je tiež žiacke pracovisko pre odbor kaderník – kaderníctvo. V areáli tiež sídli zdravotné zubné zariadenie, ktorého služby môžu v prípade záujmu využívať žiaci aj zamestnanci. Hygienické zariadenia sú v každej budove. Sprchový kút pre telocvičňu je umiestnený v objekte odborného výcviku, ktorý s ňou susedí. V období 4 rokov plánujeme zrekonštruovať a prispôsobiť ďalšie učebne na používanie multimediálnej techniky, PC, audiovizuálnej techniky a dataprojektorov.

Odborný výcvik prebieha aj v zmluvných obchodných a gastronomických zariadeniach / COOP Jednota Trnava, Tesco, hotel Dream, Prestige, Phoenix..... / . Okrem kaderníctva v areáli školy má škola prenajaté priestory a zriadené kaderníctvo na Vajanského ulici v Trnave .

**3.1.1 Plánované aktivity školy**

Dosahovanie požadovaných aktivít a vhodná prezentácia školy sú výsledkom kvality vzdelávania. Škola sa bude snažiť v priebehu troch rokov vytvoriť a zabezpečiť všetky podmienky pre skvalitnenie života na škole:

* **Záujmové aktivity**:
	+ Stolnotenisový krúžok
	+ Angličtina pre čašníkov
	+ Nemčina pre čašníkov
	+ Futbalový krúžok
	+ Kondičné posilňovanie
	+ Výtvarný krúžok
	+ Turistický krúžok
	+ Gastronomický krúžok
	+ Volejbalový krúžok
* **Súťaže**:
	+ Matematická olympiáda
	+ Olympiáda v cudzích jazykoch
	+ Holého pamätník
	+ Barmanské súťaže – Eurocup Prešov, Casovia cup Košice, St Nicolaus cup Bratislava, Barman Junior České Budejovice, Stock Cup Prievidza
	+ Somelierske súťaže – Radošínsky klevner Piešťany, Mladý sommeliér Piešťany, Grand Prix Znojemský hrozen
	+ Kadernícke súťaže – súťaž o najkrajší svadobný účes, súťaž o najkrajší spoločenský účes
	+ Výtvarné súťaže – moja Trnava
	+ Odborná súťaž pre odbor obchodný pracovník – darčekové balenie, Bratislava
* **Športovo-turistické akcie**
	+ Škola sa zúčastňuje všetkých aktivít organizovaných v meste Trnava v rámci Kalokagatie
* **Exkurzie**
	+ Danubius Gastro Bratislava
	+ Coca Cola Lúka pri Piešťanoch
	+ Veľtrh potravín a gastronómie Brno
	+ Gastra – Alimenta Nitra
	+ Gastrocoop Slovakia Bratislava
	+ Medzinárodný veľtrh Gastronómie Viedeň Alles fur den Gast
	+ Salima Brno
	+ Veľtrh potravín a baliacich materiálov Brno
	+ Odborná exurzia Paríž – prehliadka obchodných zariadení
	+ Veľtrh kozmetiky Brno
	+ Beauty Trenčín
	+ Interbeauty Bratislava
* **Spoločenské a kultúrne podujatia**
	+ Deň otvorených dverí
	+ Organizovanie súťaže Európsky balíček
	+ Školský ples
	+ Akcie organizované pre klientov domu sociálnych služieb v Pastuchove
* **Gastronomické akcie**
	+ Recepcie a routy pre rôzne organizácie
	+ Dni zdravia mesto Trnava
	+ Vedecké konferencie a podujatia / pre vysoké školy /

**Mediálna propagácia**

* + Prezentácia v mestskej televízii
	+ Príspevky do časopisu Gastro, Horeca, MY, TT
	+ Aktualizácia www stránok
* **Besedy a pracovné stretnutia**
	+ Ako na trh práce (úrad práce)
	+ Spoločenské správanie a vystupovanie
	+ Kto je živnostník? (Živnostenská komora)
	+ Seminár o podávaní vína
	+ Seminár o podávaní kávy
	+ Seminár o marketingu
	+ Vydieranie a šikanovanie (zástupca polície)
	+ Drogy

Všetky aktivity sa budú realizovať s pedagogickými zamestnancami školy, žiakmi a sociálnymi partnermi. Aktivity sú určené predovšetkým žiakom.

**3.2. Charakteristika pedagogického zboru**

Stabilizovaný pedagogický zbor tvorí viac ako 80 učiteľov a majstrov odborného výcviku, z ktorých niektorí pracujú na čiastočný úväzok. Priemerný vek pedagógov je 45 rokov. Požiadavky na odbornú a pedagogickú spôsobilosť v zmysle vyhlášky nespĺňajú niektorí učitelia cudzích jazykov, informatiky, odborných predmetov pre kuchárov a čašníkov a niektorí majstri odborného výcviku. Väčšina z nich si tieto požiadavky splní ďalším štúdiom v blízkej budúcnosti. Výchovná poradkyňa má zákonom predpísané vzdelanie v oblasti výchovného poradenstva, riaditeľ a zástupkyňa pre teoretické vyučovanie končia vzdelávanie v oblasti školského manažmentu .

Mimoškolské aktivity budú realizovať a zabezpečovať okrem pedagogických zamestnancov školy aj rodičia a aktivisti mesta Trnava. / príslušníci policajného zboru, vojaci, zástupcovia zamestnávateľov /

**3.3 Ďalšie vzdelávanie pedagogických zamestnancov školy**

Podrobný a konkrétny plán ĎVPZ je súčasťou ročného plánu školy. Manažment školy považuje za prioritnú úlohu zabezpečiť:

* Uvádzanie začínajúcich učiteľov do pedagogickej praxe
* Príprava pedagogických zamestnancov na zvyšovanie si svojich kompetencií hlavne jazykových spôsobilostí, schopností efektívne pracovať s IKT.
* Príprava pedagogických zamestnancov na tvorbu školského vzdelávacieho programu.
* Motivovanie pedagogických zamestnancov pre neustále sebavzdelávanie, vzdelávanie, zdokonaľovanie profesijnej spôsobilosti.
* Zdokonaľovanie osobnostných vlastnosti pedagogických zamestnancov, spôsobilosti pre tvorbu efektívnych vzťahov, riešenie konfliktov, komunikáciu a pod.
* Sprostredkovanie pedagogickým pracovníkom najnovšie poznatky (inovácie) z metodiky vyučovania jednotlivých predmetov, pedagogiky a príbuzných vied, ako aj z odboru.
* Príprava pedagogických zamestnancov na výkon špecializovaných funkcií, napr. triedny učiteľ, výchovný poradca, predseda predmetovej komisie,
* Príprava pedagogických zamestnancov pre výkon činností nevyhnutných pre tvorbu ŠkVP, tvorbu štandardov, atď.
* Príprava pedagogických zamestnancov pre prácu s modernými materiálnymi prostriedkami: videotechnikou, výpočtovou technikou, multimédiami a pod.
* Zhromažďovanie a rozširovanie progresívnych skúsenosti z pedagogickej a riadiacej praxe, podnecovať a rozvíjať tvorivosť pedagogických zamestnancov.
* Sprostredkúvanie operatívneho a časovo aktuálneho transferu odborných a metodických informácií prostredníctvom efektívneho informačného systému.

**3.4 Vnútorný systém kontroly a hodnotenia zamestnancov školy**

Je účinným nástrojom zabezpečenia harmonickej organizácie celého výchovno-vzdelávacieho procesu a ďalších školských aktivít. Naša škola bude využívať štandardné spôsoby hodnotenia: formatívne a sumatívne. Formatívne hodnotenie použijeme na zvýšenie kvality výchovy a vzdelávania. Sumatívne hodnotenie použijeme na rozhodovanie. Vnútorný systém kontroly by sa mal zameriavať hlavne na celkový priebeh výchovno-vzdelávacej činnosti na škole, na tvorbu školských vzdelávacích programov, na dodržiavanie plnenia plánov predmetových komisií,

Na zabezpečenie vyučovania didaktickou technikou a ostatným materiálno-technickým vybavením, na hodnotenie žiakov počas vyučovacej hodiny s uplatnením seba hodnotenia žiaka, na vystupovanie a rečovú kultúru vyučujúcich, na uplatňovanie didaktických zásad, na mimoškolskú činnosť učiteľov, ale aj na kontrolnú činnosť výchovnej poradkyne, činnosť hospodára, upratovačiek a údržbárov. Na hodnotenie pedagogických a odborných zamestnancov školy použijem tieto metódy:

* Pozorovanie (hospitácie).
* Rozhovor.
* Výsledky žiakov, ktorých učiteľ vyučuje (prospech, žiacke súťaže, didaktické testy zadané naraz vo všetkých paralelných triedach, úspešnosť prijatia žiakov na vyšší stupeň školy a pod).
* Hodnotenie výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.
* Hodnotenie pedagogických a odborných zamestnancov manažmentom školy.
* Vzájomné hodnotenie učiteľov (čo si vyžaduje aj vzájomné hospitácie a „otvorené hodiny“)
* Hodnotenie učiteľov žiakmi.

Pedagogických zamestnancov bude manažment školy postupne viesť k zmene riadenia vyučovania, **triednemu manažmentu** , čo sa prejaví v zefektívnení vyučovacej činnosti a odrazí sa v skvalitnení vyučovania.

**To predpokladá:**

1 . stanoviť **vnútorné** kritéria kvality vyučovacieho procesu

2. určiť **vnútorné** indikátory kvality vyučovania

Indikátory kvality sú vyjadrenia optimálneho stavu, očakávaná, t.j. štandardne prijateľná kvalita, realizácia triedneho manažmentu na dobrej úrovni.

**Predpoklady úspešnosti:**

1. dohodnuté a stanovené kritériá a indikátory kvality vyučovacieho procesu v spolupráci s poradnými orgánmi

2. učiteľom známe a k dispozícii

3. postup podľa nich pri hospitačnej činnosti

**Oblasti – kritériá – indikátory kvality vyučovacieho procesu**

**Oblasť: kvalita vyučovania učiteľom** ( výchovno-vzdelávací proces z hľadiska činností učiteľa )

Kritérium: **Uplatňovanie všeobecných zásad vzdelávania**

Indikátory:

* učiteľ jasne a zrozumiteľne formuluje ciele vyučovania ( čo sa majú žiaci naučiť )
* učiteľ aplikuje ciele a obsah učebnej témy v súlade s učebnými osnovami
* učiteľ zabezpečuje osvojenie poznatkov v súlade s požiadavkami na vedomosti a zručnosti vzdelávacieho štandardu
* učiteľ riadi vyučovaciu hodinu v súlade s cieľmi a úlohami školy zameranými na rozvoj spôsobilostí žiakov
* materiálne a didaktické prostriedky sú včas pripravené a účelne využité.

Kritérium: **Zohľadňovanie vzdelávacích potrieb jednotlivcov**

Indikátory:

* učiteľ diferencuje úlohy a činnosti s ohľadom na rozdielne vzdelávacie potreby žiakov ( nadaných, slabých, individuálne integrovaných )
* učiteľ rešpektuje individuálne pracovné tempo a rozdiely v schopnostiach žiakov.

Kritérium: **Rozvíjanie osobnostných a sociálnych spôsobilostí**

Indikátory:

* učiteľ vytvára príležitosti a podporuje vzájomnú komunikáciu žiakov, komunikáciu vo dvojiciach alebo v skupinách
* učiteľ dáva úlohy, ktoré vyžadujú od žiakov vzájomnú spoluprácu a pomoc
* učiteľ vedie žiakov k prezentovaniu poznatkov a výsledkov ich činnosti na základe dobrovoľnej aktivity
* učiteľ poskytuje príležitosti na vytváranie alebo prejavovanie hodnotových, názorových a emocionálnych postojov žiakov.

Kritérium: **Rozvíjanie poznávacích spôsobilostí**

Indikátory:

* učiteľ sprístupňuje obsah učiva žiakom vecne a správne
* učiteľ sprístupňuje poznatky zrozumiteľným spôsobom s vytváraním jasných predstáv a prehľadných postupov praktických činností
* učiteľ zabezpečuje vhodnú praktickú aplikáciu alebo praktické činnosti k danej učebnej téme
* učiteľ prevažne kladie otázky a úlohy na rozvoj porozumenia a aplikácie
* učiteľ používa didakticky správne formulované otázky na konkrétne vzdelávacie ciele v kognitívnej oblasti ( zapamätanie, porozumenie, aplikáciu )

Kritérium: **Rozvíjanie spôsobilosti učenia sa a práce s informáciami**

Indikátory:

* učiteľ podnecuje žiakov na vyjadrenie svojich názorov a skúseností
* učiteľ dáva žiakom úlohy, ktoré vyžadujú tvorivé alebo divergentné riešenia
* učiteľ uplatňuje metódy zamerané na zisťovanie, skúmanie, riešenie alebo tvorenie záverov samostatne žiakmi
* učiteľ využíva chybné odpovede žiakov na hľadanie cesty k správnym riešeniam
* učiteľ dáva žiakom úlohy, ktoré vyžadujú získanie a spracovanie dát a informácií
* učiteľ dáva úlohy, ktoré vyžadujú využitie informačných a komunikačných zdrojov.

Kritérium: **Rozvíjanie praktických návykov a zručností**

Indikátory:

* učiteľ vedie žiakov k správnym postupom pri využívaní materiálov, nástrojov, techniky a dodržiavaniu pravidiel bezpečnosti
* učiteľ vyžaduje spracovanie a dokončenie úloh v dohodnutej kvalite a termínoch
* učiteľ umožňuje žiakom používať vhodné učebné ( kompenzačné ) a iné pomôcky.

Kritérium: **Hodnotenie a sebahodnotenie**

Indikátory:

* učiteľ hodnotí verbálne a písomné ( grafické ) prejavy podľa jasných kritérií, ktoré boli žiakom vopred známe
* učiteľ volí pri preverovaní zvládnutia učiva optimálne metódy a formy pre konkrétnych žiakov
* hodnotenie výkonov žiakov má pozitívny a motivačný charakter
* učiteľ využíva priebežné formatívne ( neformálne ) hodnotenie ako motiváciu k napredovaniu
* učiteľ uplatňuje sumatívne ( formálne ) hodnotenie klasifikáciou po osvojení a upevnení tematického celku alebo príbuznej skupiny učebných tém
* učiteľ podnecuje žiakov na ( seba ) hodnotenie svojich výkonov a napredovania v učení
* učiteľ zisťuje prostredníctvom priebežnej a záverečnej spätnej väzby pochopenie učiva, splnenie daného cieľa a úroveň osvojenia základných poznatkov danej učebnej témy.

**Oblasť: kvalita učenia sa žiakov** ( výchovno-vzdelávací proces z hľadiska činností žiaka )

Kritérium: **Priebežné výsledky vzdelávania**

Indikátory:

* žiaci prejavujú záujem o učenie, osvojovanie vedomostí a zručností
* žiaci používajú správne postupy a techniky
* žiaci sa zrozumiteľne a vecne správne vyjadrujú k danej učebnej téme
* žiaci vedia verbálne a písomne ( graficky ) prezentovať osvojené poznatky
* žiaci dokážu aplikovať a využiť poznatky, ktoré si osvojili.

Kritérium: **Prejavy spôsobilosti učiť sa a pracovať s informáciami**

Indikátory:

* žiaci navrhujú rôzne riešenia úloh a problémov
* žiaci samostatne navrhujú a skúšajú vlastné postupy
* žiaci sú tvoriví, vynaliezaví a nápadití
* žiaci vedia vyhľadávať, triediť a spracovávať informácie.

Kritérium: **Prejavy osobnostných a sociálnych spôsobilostí**

Indikátory:

* žiaci vedia pracovať vo dvojiciach alebo skupinách
* žiaci si vedia vzájomne radiť a pomáhať
* žiaci dodržiavajú pravidlá bezpečnosti a ochrany zdravia
* žiaci vedia plánovať, rozdeľovať a riešiť úlohy
* žiaci vedia prezentovať a zhodnotiť výsledky svojej alebo skupinovej činnosti.

**3.5 Spolupráca so sociálnymi partnermi**

Škola rozvíja všetky formy spolupráce so sociálnymi partnermi a verejnosťou. Predovšetkým sa zameriava na pravidelnú komunikáciu so svojimi zákazníkmi – žiakmi, ich rodičmi a zamestnávateľmi.

**Spolupráca s rodičmi**

Všetci rodičia sú informovaní o priebehu vzdelávania žiakov na triednych schôdzkach a konzultáciami s vyučujúcimi. Zároveň sú informovaní o aktuálnom dianí na škole, o pripravovaných akciách prostredníctvom www stránok školy. Cieľom školy je zvýšiť komunikáciu s rodičmi. Sme maximálne otvorení všetkým pripomienkam a podnetom zo strany rodičovskej verejnosti. Jednou z hlavných úloh školy bude otvorenie spolupráce s rodičmi na školskom vzdelávacom programe. Chceme rodičov viac zapojiť do mimoškolskej činnosti / vedenie krúžkov / a riešiť s nimi hlavne otázku dochádzky do školy a problematiku negatívnych javov / drogová závislosť / .

**Zamestnávatelia**

Škola aktívne spolupracuje s kmeňovými a zmluvnými zamestnaneckými organizáciami. Spolupráca je zameraná hlavne na poskytovanie odborného výcviku, materiálno-technické zabezpečenie výchovno-vzdelávacieho procesu, tematické prednášky, besedy a súťaže, sprostredkovanie rôznych zaujímavých exkurzií a výstav. Zástupcovia zamestnávateľov pôsobia v rámci odborného výcviku ako inštruktori. Väčšina zamestnávateľov zamestnáva našich absolventov / COOP Jednota, Tesco, Gastro hotely / .

**Iní partneri**

Škola aktívne spolupracuje v rámci výchovno-vzdelávacieho procesu a výchove mimo vyučovania s ďalšími partnermi: Domovom sociálnych služieb v Pastuchove, kde naši žiaci poskytujú klientom DSS svoje služby pri rôznych príležitostiach,s policajným zborom v Trnave pri organizovaní besied, prednášok, zriaďovateľom pri napĺňaní vízie školy, Živnostenskou komorou pri organizovaní a zabezpečovaní záverečných skúšok s pedagogicko-psychologickými poradňami v rámci preventívnych opatrení a integrácii žiakov.